Prasa-wagte begelei busse ná skietvoorval | Netwerk24
Deur Dominique Jeftha, News24 19 November 2019 05:48
In die jongste voorval is 'n bestuurder van die busdiens Autopax swaar gewond.
Volgens polisie-inligting het 'n onbekende man Maandag uit sy voertuig gespring en losgebrand op die bus. Die voorval het op die R56 gebeur naby die Eston-afdraai.
Kol. Thembeka Mbele, 'n polisiewoordvoerder, sê die 58-jarige busbestuurder is vier keer in die bors gewond.
Die man is na 'n plaaslike hospitaal gebring, sê Mbele.
Volgens die Passasierspooragentskap van Suid-Afrika (Prasa) sal veiligheidswagte Autopax-busse voortaan begelei.
Nana Zenani, Prasa-woordvoerder, het gevra dat enigiemand wat inligting het oor die voorval, die polisie moet kontak.
'n Saak van poging tot moord word by die Richmond-polisiestasie ondersoek.
In verlede week se voorval is 'n 31-jarige busbestuurder doodgeskiet deur 'n onbekende man wat hom voorgedoen het as 'n passasier van die bus.
Die "passasier" het ná die skietery uit die bus geklim, in 'n wagtende motor gespring en weggejaag van die toneel.